สังคมข่าวหุ้น
*...ดัชนีตลาดหุ้นไทยปิดที่ระดับ 1,508.35 จุด ลดลง 8.59 จุด มูลค่าการซื้อขาย 106,410.20 ล้านบาท ติดตามการเปิดเผยตัวเลขอัตราการขยายตัวทางเศรษฐกิจ (GDP) ที่สภาพัฒนาการเศรษฐกิจและสังคมแห่งชาติ (สภาพัฒน์)  และการทยอยประกาศผลประกอบการในไตรมาส 4/63 และงบปี 2563 ของบริษัทจดทะเบียน...
14 ก.พ. 2564

สโนว์แมน
*…ดัชนีตลาดหุ้นไทยปิดที่ระดับ 1,508.35 จุด ลดลง 8.59 จุด มูลค่าการซื้อขาย 106,410.20 ล้านบาท ติดตามการเปิดเผยตัวเลขอัตราการขยายตัวทางเศรษฐกิจ (GDP) ที่สภาพัฒนาการเศรษฐกิจและสังคมแห่งชาติ (สภาพัฒน์)  และการทยอยประกาศผลประกอบการในไตรมาส 4/63 และงบปี 2563 ของบริษัทจดทะเบียน…
*…หุ้น OR เฮง ๆ รับเทศกาลตรุษจีน เข้าเทรดในตลาด SET เป็นวันแรกเมื่อวันที่ 11 ก.พ.64 สามารถปิดตลาดที่ 29.25 บาท ปรับเพิ่มขึ้น 62.50% จากราคาจองหุ้นไอพีโอที่ 18 บาทต่อหุ้น และคาดจะได้เข้าไปคำนวณในดัชนี SET50 และ SET100 ด้วยเกณฑ์ Fast-track ภายใน 3 วันทำการ นับจากวันที่เข้าทำการซื้อขายในตลาดหลักทรัพย์ฯ หรือวันที่ 17 ก.พ.64 รวมถึงคาดยังจะได้เข้าดัชนี FTSE ในวันที่ 19-20 ก.พ.นี้ และดัชนี MSCI ในช่วงต้นเดือน มี.ค.64 ด้วย…
*…EA เซ็นสัญญาเงินกู้สีเขียวกับ ADB มูลค่า 1,500 ล้านบาท (47.62 ล้านเหรียญสหรัฐ) ระยะเวลา 3 ปี ชูอัตราดอกเบี้ยต่ำกว่า คาดช่วยลดต้นทุนทางการเงิน ส่วนเงินกู้เตรียมนำเงินไปใช้เพิ่มประสิทธิภาพโครงการโรงไฟฟ้าพลังงานแสงอาทิตย์ และโรงไฟฟ้าพลังงานลม พร้อมใช้ในการขยายโครงข่ายสถานีชาร์จยานยนต์ไฟฟ้าทั่วประเทศไทย หวังหนุนผลงานเติบโตต่อเนื่อง และสร้างผลตอบแทนที่ดีสม่ำเสมอได้อย่างต่อเนื่อง…
*…หุ้นไอพีโอน้องใหม่ “โรจูคิส อินเตอร์เนชั่นแนล” หรือ KISS  ผู้พัฒนานวัตกรรมและสร้างสรรค์ผลิตภัณฑ์เพื่อความงามและสุขภาพ ภายใต้แบรนด์ Rojukiss, PhDerma, Best Korea, Wonder Herb และ Sis2Sis เตรียมเข้าเทรดในตลาด SET วันที่ 19 ก.พ.64  ที่ราคาหุ้นไอพีโอ 9 บาท/หุ้น  คาดจะได้รับการตอบรับจากนักลงทุนอย่างคึกคัก หลังสำรวจความต้องการจองซื้อจากนักลงทุนสถาบัน (Bookbuilding) มีเกินกว่าจำนวนหุ้นที่จัดสรร คิดเป็นกว่า 20 เท่า ด้านผู้บริหารได้ประกาศมุ่งสู่ผู้นำนวัตกรรมความงามและสุขภาพของเอเชีย พร้อมตั้งเป้ายอดขายในปี 67 เติบโตแตะ 3,000 ล้านบาท…
*…ตลาดหลักทรัพย์ฯ SICT ให้ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 15 ก.พ.-26 มี.ค. 64 รวมถึงการขยายช่วงเวลาใช้  Cash Balance ของ YGG ไปตั้งแต่วันที่ 15 ก.พ.-5 มี.ค.64 ซึ่งจะส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ DELTA ใช้ถึงวันที่ 16 ก.พ.64 สำหรับ IP, KCE, SMT ใช้ถึงวันที่ 19 ก.พ.64  NEX, NEX-W2 ใช้ถึงวันที่ 22 ก.พ.64 ฟาก LEO, CHAYO, CHAYO-W1, NRF ใช้ถึงวันที่  25 ก.พ.64 และ TKN ใช้ถึงวันที่ 5 มี.ค.64 ขณะที่ IIG, RBF ใช้ถึงวันที่ 12 มี.ค.64 และ DDD, DOD-W1, GLOCON, GLOCON-W4, NCAP ใช้ถึงวันที่ 19 มี.ค.64…
*…CPF การันตีคงดำเนินมาตรการคุมเข้มความปลอดภัยของอาหารในทุกขั้นตอนการผลิตอย่างต่อเนื่อง ตามมาตรฐานสากล รวมทั้งการเลือกใช้พลาสติก Food Grade ที่มีคุณสมบัติช่วยรักษาและป้องกันการปนเปื้อนในอาหาร ตลอดการจัดเก็บและจัดส่ง ให้ เพื่อสร้างความเชื่อมั่นผู้บริโภคในยุคนิวนอร์มอลแบบนี้ …*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.